CELEX: 32019R1256
Language: bg
Date: 2019-07-23 00:00:00
Title: Регламент за изпълнение (ЕС) 2019/1256 на Комисията от 23 юли 2019 година за изменение на Регламент за изпълнение (ЕС) 2015/943 относно спешни мерки за преустановяване на вноса на сушен фасул от Нигерия по отношение на удължаването на срока на прилагането му (Текст от значение за ЕИП.)

24.7.2019   
               
               
                  BG
               
               
                  Официален вестник на Европейския съюз
               
               
                  L 196/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1256 НА КОМИСИЯТА
         от 23 юли 2019 година
         за изменение на Регламент за изпълнение (ЕС) 2015/943 относно спешни мерки за преустановяване на вноса на сушен фасул от Нигерия по отношение на удължаването на срока на прилагането му
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1 от него,
         като има предвид, че:
         
                     (1)
                  
                  
                     В Регламент (ЕО) № 178/2002 се определят общите принципи по отношение на храните и безопасността на храните на равнището на Съюза и на национално равнище. В него се предвиждат спешни мерки, които да бъдат предприемани от Комисията, когато са налице доказателства, че внесени от трета страна храни биха могли да представляват сериозен риск за здравето на човека.
                  
               
                     (2)
                  
                  
                     С Регламент за изпълнение (ЕС) 2015/943 на Комисията (2) се преустановява вносът в Съюза на сушен фасул с код по КН 0713 39 00 от Нигерия поради многобройните случаи на замърсяване с неразрешеното активно вещество дихлорвос, чиито равнища са значително по-високи от острата референтна доза, определена временно от Европейския орган за безопасност на храните. В очакване Нигерия да въведе подходящи мерки за управление на риска, забраната следваше да се прилага до 30 юни 2016 г.
                  
               
                     (3)
                  
                  
                     С Регламент за изпълнение (ЕС) 2016/874 на Комисията (3) срокът, за който се преустановява вносът на сушен фасул от Нигерия, беше удължен до 30 юни 2019 г., като бяха обхванати и два допълнителни кода по КН— 0713 35 00 и 0713 90 00 — поради продължаващото наличие на дихлорвос в сушения фасул, внасян от Нигерия, както и поради невъзможността в кратък срок да се постигне съответствие с изискванията на законодателството на Съюза в областта на храните по отношение на остатъчните вещества от пестициди.
                  
               
                     (4)
                  
                  
                     През февруари 2018 г. Нигерия представи нов план за действие и заяви, че целта му е да се осъществява контрол и да се рационализира производството на сушен фасул, да се укрепи правната и регулаторна среда и да се изградят основите за качествено производство на сушен фасул. Комисията установи обаче, че Нигерия все още не е изпълнила този план за действие, нито е заделила бюджетни средства за изпълнението му. Етапът на изпълнение от страна на Нигерия на плана за действие по отношение на интегрираното управление на вредителите и максимално допустимите граници на остатъчни вещества от пестициди не позволяват да се заключи, че изискванията на Съюза по отношение на остатъчните вещества от пестициди върху съответния сушен фасул са изпълнени.
                  
               
                     (5)
                  
                  
                     Поради това срокът, за който се преустановява вносът, следва да се удължи с още три години, за да се даде възможност на Нигерия да приложи подходящи мерки за управление на риска и да предостави необходимите гаранции.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 5 от Регламент за изпълнение (ЕС) 2015/943 се заменя със следното:
            
               
                  „Член 5
                  Настоящият регламент влиза в сила в деня след деня на публикуването му в Официален вестник на Европейския съюз.
                  
                  Той се прилага до 30 юни 2022 г.“
               
            
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 юли 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 31, 1.2.2002 г., стр. 1.
         
            (2)  Регламент за изпълнение (ЕС) 2015/943 на Комисията от 18 юни 2015 г. относно спешни мерки за преустановяване на вноса на сушен фасул от Нигерия и за изменение на приложение I към Регламент (ЕО) № 669/2009 (ОВ L 154, 19.6.2015 г., стр. 8).
         
            (3)  Регламент за изпълнение (ЕС) 2016/874 на Комисията от 1 юни 2016 г. за изменение на Регламент за изпълнение (ЕС) 2015/943 относно спешни мерки за преустановяване на вноса на сушен фасул от Нигерия (ОВ L 145, 2.6.2016 г., стр. 18).